**PREDMET: Obavijest o sudjelovanju učenika u znanstvenom istraživanju**

Dr. sc. Irena Burić, izv. prof.

iburic@unizd.hr

Odjel za psihologiju Sveučilišta u Zadru, Obala kralja Petra Krešimira IV., br. 2, 23000 Zadar, Hrvatska
**t:** 023 / 200-625,
OIB: 10839679016, **e-mail:** psihologija@unizd.hr, www.unizd.hr

Poštovani roditelji/skrbnici,

u istraživanju koje se provodi u sklopu znanstvenog projekta „Ličnost, emocije i radna uspješnost nastavnika: dinamička perspektiva“ (IP-2019-04-5472) kojeg financira Hrvatska zaklada za znanost, sudjelovat će profesori i učenici škole koju pohađa Vaše dijete. Cilj projekta je istražiti ulogu osobnih karakteristika nastavnika u objašnjenju njihove radne uspješnosti. Kako bismo dobili što relevantnije podatke, važno je da, osim nastavnika, u istraživanju sudjeluju i njihovi učenici. Podaci od strane učenika će se prikupljati u četiri vremenske točke (listopad, 2021., prosinac, 2021., veljača, 2022. i travanj, 2022.) ispunjavanjem online upitnika (podijeljenog u virtualnoj učionici) kojim će se procjenjivati percipirana kvaliteta poučavanja, motivacija za učenjem i neki aspekti emocionalnog doživljavanja povezanih s učenjem.

Istraživanje je u potpunosti dobrovoljno i anonimno (identitet Vašeg djeteta neće se niti u jednom trenutku otkriti istraživanjem). Također, ukoliko to želi, učenik može u bilo kojem trenutku odustati od istraživanja. Važno je naglasiti da će dobiveni podaci biti dostupni isključivo članovima istraživačke grupe te će se analizirati na grupnoj razini i koristiti isključivo u znanstvene svrhe. Uključivanje Vašeg djeteta u ovaj projekt od iznimne je važnosti za izgradnju znanja u dosad neistraženom području, ali i za unaprjeđenje kvalitete odgojno-obrazovne prakse.

Ukoliko ne želite da Vaše dijete sudjeluje u ovom istraživanju, molimo Vas da o tome obavijestite stručnog suradnika škole u najkraćem roku.

Unaprijed zahvaljujem!

S poštovanjem,



Irena Burić, voditeljica projekta